
Munitsipaaleluruumi Kooli põik 3a-11 Narvas

võõrandamisele mittekuuluvaks tunnistamine

1.  Asjaolud ja menetluse käik

1.1. Narva linna omandis olev kolmetoaline korter aadressil Kooli põik 3a-11, Narvas (üldpinnaga 79,0 m²) oli ühine eluruum (st kasutati kahe üürilepingu alusel). Nimetatud korteri üks tuba (üldpinnaga 26,6 m2) on vabanenud seoses eelmise üürniku surmaga. 

Käesoleval ajal soovib eluruumi Kooli põik 3a-11 teiste tubade üürnik üürida vabanenud tuba ja temaga üürilepingu sõlmimisel kaotab antud eluruum ühise eluruumi staatus.

Vastavalt Narva linna omandis olevate eluruumide valdamise, kasutamise ja käsutamise korra punktile 52.6 ei kuulu ühised munitsipaaleluruumid võõrandamisele.
1.2. Arvestades nimetatud korteri üldandmeid, iseloomustust ja tehnilist seisukorda on otstarbekaks säilitada nimetatud eluruum üürikorterina edasise kasutamisega munitsipaaleluruumi üürilepingu alusel. Seoses sellega on vajalik ka säilitada eluruumi staatus ja tunnistada kolmetoaline korter aadressil Kooli põik 3a-11 Narvas võõrandamisele mittekuuluvaks.
23.11.2009.a Anastasia Morozova, munitsipaaleluruumi, aadressil Kooli põik 3a-11 kahe tubade üürnik esitas avalduse taotlusega tunnistada munitsipaaleluruum, aadressil Kooli põik 3a-11, Narva võõrandamisele mittekuuluvaks.
Antud küsimus oli arutusel Narva Linnavalitsuse eluasemekomisjoni  27,11.2009.a istungil, kus otsustati teha Narva Linnavalitsusele ettepanek tunnistada munitsipaaleluruumi aadressil Kooli põik 3a-11 Narvas võõrandamisele mittekuuluvaks kehtestatud korras üürile andmiseks.
2. Õiguslikud alused

Kohaliku omavalitsuse korralduse seaduse § 6 lõike 1 kohaselt omavalitsusüksuse ülesandeks on korraldada antud vallas või linnas sotsiaalabi ja -teenuseid, vanurite hoolekannet, noorsootööd, elamu- ja kommunaalmajandust, veevarustust ja kanalisatsiooni, heakorda, jäätmehooldust, territoriaalplaneerimist, valla- või linnasisest ühistransporti ning valla teede ja linnatänavate korrashoidu, juhul kui need ülesanded ei ole seadusega antud kellegi teise täita.

Narva Linnavolikogu määruse 23.12.2004.a. nr 61/47 „Narva linna omandis olevate eluruumide valdamise, kasutamise ja käsutamise kord“ punktidele 12 kohaselt lähtudes linna huvidest võib munitsipaaleluruumi lepingu alusel kasutatavad eluruumid tunnistada Narva Linnavalitsuse korraldusega võõrandamisele mittekuuluvateks. 

Linna huvi seisneb selles, et säilitada olev eluruum Narva linna omandis edasiseks kasutamiseks munitsipaaleluruumi üürilepingu alusel.

3. Otsus

Tunnistada võõrandamisele mittekuuluvaks kolmetoaline korter aadressil Kooli põik 3a-11, Narvas (üldpind 79,0 m²) kehtestatud korras üürile andmiseks.

4. Rakendussätted 

4.1. Otsust võib vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemist.

4.2. Otsus jõustub seadusega sätestatud korras.

